wannaphong/clean_thaiwikipedia huggingface dataset:
# ชีซก
ชีซก มีชื่อในภาษาจีนกลางว่า ชือ ชั่ว  เป็นนายทหารของรัฐง่อก๊กในยุคสามก๊กของจีน มีตำแหน่งเป็นนายทหารยุทธพิทักษ์ (武衛士 อู่เว่ย์ชื่อ) เจี้ยนคางฉือลู่ (建康实录) บันทึกว่าชีซกมีตำแหน่งเป็นขุนพลยุทธพิทักษ์ (武衞將軍 อู่เว่ย์เจียงจฺวิน)(丙寅，武衞將軍施朔等密表云「綝反狀已露」。) เจี้ยนคางฉือลู่ เล่มที่ 3.

 ประวัติ 
ในปี ค.ศ. 258 ซุนหลิมผู้สำเร็จราชการแทนพระองค์แห่งรัฐง่อก๊กปลดซุนเหลียงจักรพรรดิลำดับที่ 2 ของง่อก๊กออกจากตำแหน่งจักรพรรดิและตั้งให้ซุนฮิวขึ้นครองราชย์เป็นจักรพรรดิองค์ใหม่ ต่อมาซุนหลิมทูลขอไปยังบู๊เฉียง (武昌 อู่ชาง; ปัจจุบันคือนครเอ้อโจว มณฑลหูเป่ย์) เพื่อดูแลการป้องกันชายแดนซึ่งซุนฮิวทรงอนุญาต ภายหลังขุนพลงุยเปียว (魏邈 เว่ย์ เหมี่ยว) ทูลซุนฮิวว่า "ซุนหลิมอยู่ภายนอกจะก่อกบฏเป็นแน่" ในทำนองเดียวกัน ชีซกก็ทูลว่ามีหลักฐานว่าซุนหลิมคิดการก่อกบฏ(將軍魏邈說休曰「綝居外必有變」，武衛士施朔又告「綝欲反有徵」休密問張布，布與丁奉謀於會殺綝。) สามก๊กจี่ เล่มที่ 64. ซุนฮิวจึงคบคิดกับขุนพลเตียวปอและเตงฮองวางแผนสังหารซุนหลิมได้สำเร็จเมื่อต้นปี ค.ศ. 259

 ครอบครัว 
ชีซกมีบุตรชายชื่อชือ เฉิน (施岑) ชื่อรอง ไท่-ยฺวี่ (太玉) เป็นนักพรตเต๋าในยุคราชวงศ์จิ้น

 ในนิยายสามก๊ก 
ในนิยายอิงประวัติศาสตร์ในคริสต์ศตวรรษที่ 14 เรื่องสามก๊ก เล่าว่าชีซกร่วมกับเตงฮองและงุยเปียวในการวางแผนจับกุมเหล่าน้องชายของซุนหลิม(於是將軍魏邈、武衛士施朔，二人密奏孫休曰：「綝調兵在外，又搬盡武庫內軍器，早晚必為變矣。」休大驚，急召張布計議。布奏曰：「老將丁奉，計略過人，能斷大事，可與議之。」休乃召奉入內，密告其事。奉奏曰：「陛下無憂。臣有一計，為國除害。」休問何計，奉曰：「來朝臘日，只推大會群臣，召綝赴席，臣自有調遣。」休大喜。奉同魏邈、施朔掌外事，張布為內應。) สามก๊ก ตอนที่ 113.(丁奉、魏邈、施朔等，擒孫綝兄弟至，休命盡斬於市。宗黨死者數百人，滅其三族。) สามก๊ก ตอนที่ 113.
# ซุน จฺวี้
ซุน จฺวี้ (มกราคม ค.ศ. 259) เป็นขุนพลและราชนิกูลแห่งรัฐง่อก๊กในยุคสามก๊กของจีน เป็นน้องชายของซุนหลิมผู้สำเร็จราชการแทนพระองค์แห่งง่อก๊กในรัชสมัยจักรพรรดิซุนเหลียงและซุนฮิว

 ประวัติ 
ซุน จฺวี้เป็นบุตรชายของซุน ชั่ว (孫綽) เป็นหลานชายของซุน เก่า (孙暠) และเป็นเหลนชายของซุนเจ้งผู้เป็นน้องชายของซุนเกี๋ยนและเป็นพระปิตุลา (อา) ของซุนกวนจักรพรรดิผู้ก่อตั้งรัฐง่อก๊ก ซุน จฺวี้เป็นน้องชายของซุนหลิม และเป็นพี่ชายของซุน เอิน (孫恩) ซุน ก้าน (孫幹) และซุน ข่าย (孫闓)

ในปี ค.ศ. 257 จักรพรรดิซุนเหลียงพระชนมายุ 14 พรรษาเริ่มจัดการราชการสำคัญบางอย่างด้วยพระองค์เอง ซุนหลิมเริ่มวิตกกังวลจึงให้ซุน จฺวี้น้องชายผู้เป็นขุนพลข่มขวัญแดนไกล (威遠將軍 เวย์-ยฺเหวียนเจียงจฺวิน) เข้ามาเฝ้าระวังที่ประตูชางหลง (蒼龍門 ชางหลงเหมิน) และให้น้องชายอีก 3 คนคือซุน เอินผู้เป็นขุนพลยุทธพิทักษ์ (武衛將軍 อู่เว่ย์เจียงจฺวิน) ซุน ก้านผู้เป็นขุนพลรอง (偏將軍 เพียนเจียงจฺวิน) และซุน ข่ายผู้เป็นนายกองพันฉางฉุ่ย (長水校尉 ฉางฉุ่ยเซียวเว่ย์) แยกกันไปประจำที่ค่ายทหารค่ายต่าง ๆ(綝以孫亮始親政事，多所難問，甚懼。還建業，稱疾不朝。築室幹朱雀橋南，使弟威遠將軍據入蒼龍宿衛，弟武衛將軍恩、偏將軍幹、長水校尉闓分屯諸營，欲以專朝自固。) สามก๊กจี่ เล่มที่ 64.

ในปี ค.ศ. 258 ซุนเหลียงทรงวางแผนจะโค่นอำนาจของซุนหลิมแต่แผนการรั่วไหล ซุนหลิมจึงปลดซุนเหลียงจากตำแหน่งจักรพรรดิ และตั้งซุนฮิวผู้เป็นอ๋องแห่งลองเอี๋ย (琅邪王 หลังหยาหวาง) และเป็นพระเชษฐาของซุนเหลียงขึ้นครองราชย์เป็นจักรพรรดิ ซุนฮิวทรงเอาใจซุนหลิมและเหล่าน้องชาย พระองค์ตั้งให้ซุน จฺวี้เป็นขุนพลขวา (右將軍 โย่วเจียงจฺวิน) และให้มีบรรดาศักดิ์โหวระดับอำเภอ (縣侯 เซี่ยนโหว)(據右將軍。皆縣侯。) สามก๊กจี่ เล่มที่ 64. ซุนหลิมและพี่น้องรวม 5 คนได้รับบรรดาศักดิ์โหว (侯) และคุมทัพหลวง มีอำนาจเหนือจักรพรรดิอย่างที่ไม่เคยมีมาก่อนในง่อก๊ก(綝一門五侯，皆典禁兵，權傾人主，自吳國朝臣未嘗有也。) สามก๊กจี่ เล่มที่ 64.

ในเดือนมกราคม ค.ศ. 259 จักรพรรดิซุนฮิวมีรับสั่งให้ประหารชีวิตซุนหลิมและครอบครัว 3 ชั่วโคตร ซุน จฺวี้ก็ถูกประหารชีวิตด้วย(闓乘船欲北降，追殺之。夷三族。) สามก๊กจี่ เล่มที่ 64.
# งุยเปียว
งุยเปียว มีชื่อในภาษาจีนกลางว่า เว่ย์ เหมี่ยว  เป็นขุนพลของรัฐง่อก๊กในยุคสามก๊กของจีน เจี้ยนคางฉือลู่ (建康实录) บันทึกว่างุยเปียวมีตำแหน่งเป็นขุนพลทัพขวา (右軍將軍 โย่วจฺวินเจียงจฺวิน)(右軍將軍魏邈言於帝曰：「綝不可使居外，居外必生變。」帝不答。) เจี้ยนคางฉือลู่ เล่มที่ 3.

 ประวัติ 
ในปี ค.ศ. 258 ซุนหลิมผู้สำเร็จราชการแทนพระองค์แห่งรัฐง่อก๊กปลดซุนเหลียงจักรพรรดิลำดับที่ 2 ของง่อก๊กออกจากตำแหน่งจักรพรรดิและตั้งให้ซุนฮิวขึ้นครองราชย์เป็นจักรพรรดิองค์ใหม่ ต่อมาซุนหลิมทูลขอไปยังบู๊เฉียง (武昌 อู่ชาง; ปัจจุบันคือนครเอ้อโจว มณฑลหูเป่ย์) เพื่อดูแลการป้องกันชายแดนซึ่งซุนฮิวทรงอนุญาต ภายหลังงุยเปียวทูลซุนฮิวว่า "ซุนหลิมอยู่ภายนอกจะก่อกบฏเป็นแน่" ในทำนองเดียวกัน ชีซก (施朔 ชือ ชั่ว) ผู้เป็นนายทหารยุทธพิทักษ์ (武衛士 อู่เว่ย์ชื่อ) ก็ทูลว่ามีหลักฐานว่าซุนหลิมคิดการก่อกบฏ(將軍魏邈說休曰「綝居外必有變」，武衛士施朔又告「綝欲反有徵」休密問張布，布與丁奉謀於會殺綝。) สามก๊กจี่ เล่มที่ 64. ซุนฮิวจึงคบคิดกับขุนพลเตียวปอและเตงฮองวางแผนสังหารซุนหลิมได้สำเร็จเมื่อต้นปี ค.ศ. 259

 ในนิยายสามก๊ก 
ในนิยายอิงประวัติศาสตร์ในคริสต์ศตวรรษที่ 14 เรื่องสามก๊ก เล่าว่างุยเปียวร่วมกับเตงฮองและชีซกในการวางแผนจับกุมเหล่าน้องชายของซุนหลิม(於是將軍魏邈、武衛士施朔，二人密奏孫休曰：「綝調兵在外，又搬盡武庫內軍器，早晚必為變矣。」休大驚，急召張布計議。布奏曰：「老將丁奉，計略過人，能斷大事，可與議之。」休乃召奉入內，密告其事。奉奏曰：「陛下無憂。臣有一計，為國除害。」休問何計，奉曰：「來朝臘日，只推大會群臣，召綝赴席，臣自有調遣。」休大喜。奉同魏邈、施朔掌外事，張布為內應。) สามก๊ก ตอนที่ 113.(丁奉、魏邈、施朔等，擒孫綝兄弟至，休命盡斬於市。宗黨死者數百人，滅其三族。) สามก๊ก ตอนที่ 113.
# ซุน ข่าย
ซุน ข่าย (มกราคม ค.ศ. 259) เป็นขุนพลและราชนิกูลแห่งรัฐง่อก๊กในยุคสามก๊กของจีน เป็นน้องชายของซุนหลิมผู้สำเร็จราชการแทนพระองค์แห่งง่อก๊กในรัชสมัยจักรพรรดิซุนเหลียงและซุนฮิว

 ประวัติ 
ซุน ข่ายเป็นบุตรชายของซุน ชั่ว (孫綽) เป็นหลานชายของซุน เก่า (孙暠) และเป็นเหลนชายของซุนเจ้งผู้เป็นน้องชายของซุนเกี๋ยนและเป็นพระปิตุลา (อา) ของซุนกวนจักรพรรดิผู้ก่อตั้งรัฐง่อก๊ก ซุน ข่ายเป็นน้องชายของซุนหลิม และเป็นพี่น้องกับซุน จฺวี้ (孫據) ซุน เอิน (孫恩) และซุน ก้าน (孫幹)

ในปี ค.ศ. 257 จักรพรรดิซุนเหลียงพระชนมายุ 14 พรรษาเริ่มจัดการราชการสำคัญบางอย่างด้วยพระองค์เอง ซุนหลิมเริ่มวิตกกังวลจึงให้ซุน จฺวี้น้องชายผู้เป็นขุนพลข่มขวัญแดนไกล (威遠將軍 เวย์-ยฺเหวียนเจียงจฺวิน) เข้ามาเฝ้าระวังที่ประตูชางหลง (蒼龍門 ชางหลงเหมิน) และให้น้องชายอีก 3 คนคือซุน เอินผู้เป็นขุนพลยุทธพิทักษ์ (武衛將軍 อู่เว่ย์เจียงจฺวิน) ซุน ก้านผู้เป็นขุนพลรอง (偏將軍 เพียนเจียงจฺวิน) และซุน ข่ายผู้เป็นนายกองพันฉางฉุ่ย (長水校尉 ฉางฉุ่ยเซียวเว่ย์) แยกกันไปประจำที่ค่ายทหารค่ายต่าง ๆ(綝以孫亮始親政事，多所難問，甚懼。還建業，稱疾不朝。築室幹朱雀橋南，使弟威遠將軍據入蒼龍宿衛，弟武衛將軍恩、偏將軍幹、長水校尉闓分屯諸營，欲以專朝自固。) สามก๊กจี่ เล่มที่ 64.

ในปี ค.ศ. 258 ซุนเหลียงทรงวางแผนจะโค่นอำนาจของซุนหลิมแต่แผนการรั่วไหล ซุนหลิมจึงปลดซุนเหลียงจากตำแหน่งจักรพรรดิ และตั้งซุนฮิวผู้เป็นอ๋องแห่งลองเอี๋ย (琅邪王 หลังหยาหวาง) และเป็นพระเชษฐาของซุนเหลียงขึ้นครองราชย์เป็นจักรพรรดิ ซุนฮิวทรงเอาใจซุนหลิมและเหล่าน้องชาย พระองค์ตั้งให้ซุน ข่ายเป็นขุนพล (將軍 เจียงจฺวิน) และให้มีบรรดาศักดิ์โหวระดับหมู่บ้าน (亭侯 ถิงโหว)(闓亦封亭侯。) สามก๊กจี่ เล่มที่ 64.(孫據、干、闓皆拜將軍，封侯。) จือจื้อทงเจี้ยน เล่มที่ 77. ซุนหลิมและพี่น้องรวม 5 คนได้รับบรรดาศักดิ์โหว (侯) และคุมทัพหลวง มีอำนาจเหนือจักรพรรดิอย่างที่ไม่เคยมีมาก่อนในง่อก๊ก(綝一門五侯，皆典禁兵，權傾人主，自吳國朝臣未嘗有也。) สามก๊กจี่ เล่มที่ 64.

ในเดือนมกราคม ค.ศ. 259 จักรพรรดิซุนฮิวมีรับสั่งให้ประหารชีวิตซุนหลิมและครอบครัว 3 ชั่วโคตร ซุน ข่ายก็ถูกประหารชีวิตด้วย(闓乘船欲北降，追殺之。夷三族。) สามก๊กจี่ เล่มที่ 64.
# ซุน ก้าน
ซุน ก้าน (มกราคม ค.ศ. 259) เป็นขุนพลและราชนิกูลแห่งรัฐง่อก๊กในยุคสามก๊กของจีน เป็นน้องชายของซุนหลิมผู้สำเร็จราชการแทนพระองค์แห่งง่อก๊กในรัชสมัยจักรพรรดิซุนเหลียงและซุนฮิว

 ประวัติ 
ซุน ก้านเป็นบุตรชายของซุน ชั่ว (孫綽) เป็นหลานชายของซุน เก่า (孙暠) และเป็นเหลนชายของซุนเจ้งผู้เป็นน้องชายของซุนเกี๋ยนและเป็นพระปิตุลา (อา) ของซุนกวนจักรพรรดิผู้ก่อตั้งรัฐง่อก๊ก ซุน จฺวี้เป็นน้องชายของซุนหลิม และเป็นพี่น้องกับซุน จฺวี้ (孫據) ซุน เอิน (孫恩) และซุน ข่าย (孫闓)

ในปี ค.ศ. 257 จักรพรรดิซุนเหลียงพระชนมายุ 14 พรรษาเริ่มจัดการราชการสำคัญบางอย่างด้วยพระองค์เอง ซุนหลิมเริ่มวิตกกังวลจึงให้ซุน จฺวี้น้องชายผู้เป็นขุนพลข่มขวัญแดนไกล (威遠將軍 เวย์-ยฺเหวียนเจียงจฺวิน) เข้ามาเฝ้าระวังที่ประตูชางหลง (蒼龍門 ชางหลงเหมิน) และให้น้องชายอีก 3 คนคือซุน เอินผู้เป็นขุนพลยุทธพิทักษ์ (武衛將軍 อู่เว่ย์เจียงจฺวิน) ซุน ก้านผู้เป็นขุนพลรอง (偏將軍 เพียนเจียงจฺวิน) และซุน ข่ายผู้เป็นนายกองพันฉางฉุ่ย (長水校尉 ฉางฉุ่ยเซียวเว่ย์) แยกกันไปประจำที่ค่ายทหารค่ายต่าง ๆ(綝以孫亮始親政事，多所難問，甚懼。還建業，稱疾不朝。築室幹朱雀橋南，使弟威遠將軍據入蒼龍宿衛，弟武衛將軍恩、偏將軍幹、長水校尉闓分屯諸營，欲以專朝自固。) สามก๊กจี่ เล่มที่ 64.

ในปี ค.ศ. 258 ซุนเหลียงทรงวางแผนจะโค่นอำนาจของซุนหลิมแต่แผนการรั่วไหล ซุนหลิมจึงปลดซุนเหลียงจากตำแหน่งจักรพรรดิ และตั้งซุนฮิวผู้เป็นอ๋องแห่งลองเอี๋ย (琅邪王 หลังหยาหวาง) และเป็นพระเชษฐาของซุนเหลียงขึ้นครองราชย์เป็นจักรพรรดิ ซุนฮิวทรงเอาใจซุนหลิมและเหล่าน้องชาย พระองค์ตั้งให้ซุน ก้านเป็นขุนพลตำแหน่งเบ็ดเตล็ด (雜號將軍 จ๋าเฮ่าเจียงจฺวิน) และให้มีบรรดาศักดิ์โหวระดับหมู่บ้าน (亭侯 ถิงโหว)(幹雜號將軍、亭侯。) สามก๊กจี่ เล่มที่ 64. ซุนหลิมและพี่น้องรวม 5 คนได้รับบรรดาศักดิ์โหว (侯) และคุมทัพหลวง มีอำนาจเหนือจักรพรรดิอย่างที่ไม่เคยมีมาก่อนในง่อก๊ก(綝一門五侯，皆典禁兵，權傾人主，自吳國朝臣未嘗有也。) สามก๊กจี่ เล่มที่ 64.

ในเดือนมกราคม ค.ศ. 259 จักรพรรดิซุนฮิวมีรับสั่งให้ประหารชีวิตซุนหลิมและครอบครัว 3 ชั่วโคตร ซุน ก้านก็ถูกประหารชีวิตด้วย(闓乘船欲北降，追殺之。夷三族。) สามก๊กจี่ เล่มที่ 64.
# ชีฮู
ชีฮู (เสียชีวิต  ค.ศ. 271) มีชื่อในภาษาจีนกลางว่า เซฺว สฺวี่  เป็นขุนพลและขุนนางของรัฐง่อก๊กในยุคสามก๊กของจีน 

 ประวัติ 
บ้านเกิดของบรรพบรุษของชีฮูอยู่ในอำเภอจู๋อี้ (竹邑縣 จู๋อี้เซี่ยน) เมืองไพก๊ก (沛郡 เพ่ย์จฺวิ้น) ซึ่งอยู่บริเวณนครซู่โจวในปัจจุบัน เป็นบุตรชายคนโตของซีหอง ขุนนางและบัณฑิตที่มีชื่อเสียงของรัฐง่อก๊ก

ในรัชสมัยของซุนฮิว จักรพรรดิลำดับที่ 3 ของง่อก๊ก (ครองราชย์ ค.ศ. 258–264) ชีฮูดำรงตำแหน่งเป็นขุนพลราชองครักษ์ห้าสำนัก (五官中郎將 อู่กวานจงหลางเจี้ยง) ในราชสำนักง่อก๊ก ครั้งหนึ่งซุนฮิวทรงส่งชีฮูเป็นทูตไปยังจ๊กก๊กที่เป็นรัฐพันธมิตรของง่อก๊ก หลังจากชีฮูสังเกตสถานการณ์ภายในจ๊กก๊กแล้ว ก็คาดการณ์ว่าจ๊กก๊กจะล่มสลายในเวลาอีกไม่นาน คำคาดการณ์ของชีฮูกลายเป็นจริงในปี ค.ศ. 263 เมื่อจ๊กก๊กถูกพิชิตโดยวุยก๊กที่เป็นรัฐอริของทั้งง่อก๊กและจ๊กก๊ก

ในปี ค.ศ. 267 ในรัชสมัยของซุนโฮจักรพรรพดิลำดับที่ 4 และลำดับสุดท้ายของง่อก๊ก ชีฮูได้รับการแต่งตั้งเป็นสถาปนิกหลวง (將作大匠 เจียงจั้วต้าเจี้ยง) และได้รับมอบหมายให้กำกับดูแลการก่อสร้างสุสานและศาลบรรพชนของซุนโฮ (孫和 ซุน เหอ) พระบิดาของจักรพรรดิซุนโฮ

ประมาณเดือนธันวาคม ค.ศ. 269 เมื่อเกิดกบฏขึ้นในมณฑลเกาจิ๋ว ซุนโฮมีรับสั่งให้ชีฮูที่เวลานั้นดำรงตำแหน่งขุนพลข่มขวัญภาคใต้ (威南將軍 เวย์หนานเจียงจฺวิน) ให้นำกำลังพลจากมณฑลเกงจิ๋วไปสมทบกับอีก 2 กองกำลังที่นำโดยหลี่ ซฺวี่ (李勖) และสฺวี ฉุน (徐存) ที่เมืองเหอผู่ (合浦郡 เหอผู่จฺวิ้น; อยู่ทางตะวันออกเฉียงของอำเภอเหอผู่ เขตปกครองตนเองกว่างซีจ้วงในปัจจุบัน)  และร่วมกันโจมตีกลุ่มกบฏ ยฺหวี ซื่อ (虞汜) ผู้กำกับการทัพและะเถา หฺวาง (陶璜) เจ้าเมืองซังงาว (蒼梧郡 ชางอู๋จฺวิ้น) ทำหน้าที่เป็นผู้ใต้บังคับบัญชาของชีฮู อย่างไรก็ตาม กำลังทหารที่นำโดยหลี่ ซฺวี่และสฺวี ฉุนไม่สามารถไปถึงที่หมายเพราะเส้นทางถูกตัดขาด จึงมีเพียงกองกำลังที่นำโดยชีฮูที่พร้อมต่อสู้กับกบฏ อู๋ เยี่ยน (吾彥) ซึ่งเป็นนายทหารระดับล่างในเวลานั้นรู้สึกตกใจเมื่อเห็นกองกำลังของชีฮูยกเข้าไปยังเมืองเกาจี (交趾郡 เจียวจื่อจฺวิ้น)(时将军薛珝杖节南征，军容甚盛，彦观之，慨然而叹。) จิ้นชู เล่มที่ 57 ชีฮูทำตามคำแนะนำของเถา หฺวางที่ให้ส่งกำลังพลไปโจมตีเมืองเกาจีผ่านเส้นทางน้ำ และติดสินบนเหลียง ฉี (梁奇) และผู้มีอิทธิพลในท้องถิ่นคนอื่น ๆ ในเกาจีเพื่อเอาชนะ(璜夜以数百兵袭董元，获其宝物，船载而归，珝乃谢之，以璜领交州，为前部督。璜从海道出于不意，径至交阯，元距之。诸将将战，璜疑断墙内有伏兵，列长戟于甚后。兵才接，元伪退，璜追之，伏兵果出，长戟逆之，大破元等。以前所得宝船上锦物数千匹遗扶严贼帅梁奇，奇将万馀人助璜。) จิ้นชู เล่มที่ 57 ในปี ค.ศ. 271 กองกำลังของชีฮูพิชิตเมืองเกาจีและยึดเมืองจิ่วเจิน (九真) และรื่อหนาน (日南) คืนมาได้เช่นกัน

หลังการทัพในมณฑลเกาจิ๋ว ซุนโฮทรงแต่งตั้งยฺหวี ซื่อเป็นข้าหลวงมณฑล (刺史 ชื่อฉื่อ) ของมณฑลเกาจิ๋ว แต่ยฺหวี ซื่อเสียชีวิตด้วยอาการป่วยในเวลาไม่นานหลังจากนั้น เถา หฺวางจึงได้สืบทอดตำแหน่ง ส่วนชีฮูก็เสียชีวิตระหว่างเดินทางกลับเกี๋ยนเงียบ (建業 เจี้ยนเย่; ปัจจุบันคือนครหนานจิง มณฑลเจียงซู) นครหลวงของง่อก๊ก(子珝，官至威南将军，征交阯还，道病死。) สามก๊กจี่ เล่มที่ 53
# ปลดล็อคหัวใจของคุณ
บทความนี้ใช้ ลำดับชื่อแบบตะวันออก เมื่อกล่าวถึงบุคคล

 เป็นภาพยนตร์ญี่ปุ่นแนวรักโรแมนติกปี 2021 กำกับโดย ชูโตะ ริน และนำแสดงโดย ยามาดะ แอนนา, ซาคุมะ ริวโตะ และ อิโม ฮารุกะ โดยอิงจากนวนิยายชื่อเดียวกันของ วาตายะ ริสะ

การผลิตและการเผยแพร่
ภาพยนตร์เรื่องนี้สร้างโดย TV Man Union

ภาพยนตร์เข้าฉายในโรงภาพยนตร์ครั้งแรกเมื่อวันที่ 22 ตุลาคม ค.ศ. 2021 โดยจัดจำหน่ายโดย โชว์เกท และ DVD และ Blu-ray ได้ออกจำหน่ายเมื่อวันที่ 13 เมษายน ค.ศ. 2022 โดยจัดจำหน่ายโดย Amuse Soft

เรื่องย่อ
ไอ เป็นนักเรียนชั้นมัธยมศึกษาปีที่สามที่เป็นที่นิยมและขยันขันแข็ง ดูเหมือนว่าเธอจะมีทุกอย่างครบ แต่เธอกลับไม่สามารถดึงดูดความสนใจจากทาโตเอะ เพื่อนร่วมชั้นที่เธอแอบชอบตั้งแต่ปีแรกได้ เนื่องจากบุคลิกที่ลึกลับของเขา วันหนึ่งเธอเห็นทาโตเอะกำลังอ่านจดหมาย และต่อมาเธอพบว่า มิยูกิ เพื่อนร่วมชั้นอีกคนเป็นคนที่ส่งจดหมายนั้น ทั้งสองมีความสัมพันธ์กันอย่างลับ ๆ ไอจึงตัดสินใจที่จะเข้าใกล้มิยูกิ โดยที่ซ่อนความรู้สึกของเธอที่มีต่อทาโตเอะ

นักแสดง
หลัก
 ยามาดะ แอนนา รับบทเป็น คิมูระ ไอ
  รับบทเป็น นิชิมูระ ทาโตเอะ
  รับบทเป็น ชินโด มิยูกิ
สมทบ
 อิทายะ ยูกะ รับบทเป็น คิมูระ โยริโกะ
 ทานากะ มิซาโกะ รับบทเป็น ชินโด อิซุมิ
 ฮากิวาระ มาซาโตะ รับบทเป็น นิชิมูระ ทาคาชิ
  รับบทเป็น ครูประจำชั้น โอคาโนะยะ
  รับบทเป็น ครู ฟูจิทานิ
  รับบทเป็น พยาบาลโรงเรียน โมริยะ
  รับบทเป็น ทาเคอุจิ มิกะ
  รับบทเป็น ทาดะ เคน 

รางวัล
รางวัลประเภทผู้เข้าชิงผลลัพธ์อ้างอิงเทศกาลภาพยนตร์ญี่ปุ่นครั้งที่ 22รางวัลคณะกรรมการตัดสินวิสัยทัศน์ญี่ปุ่นปลดล็อกหัวใจของคุณ
# วัดจันทรังษี (จังหวัดอ่างทอง)
วัดจันทรังษี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหัวไผ่ อำเภอเมืองอ่างทอง จังหวัดอ่างทอง

วัดจันทรังษีสร้างเมื่อ พ.ศ. 2446 ได้รับพระราชทานวิสุงคามสีมาเมื่อวันที่ 31 กรกฎาคม พ.ศ. 2494

วัดมีวิหารทรงจัตุรมุข มียอดบุษบก 5 ชั้น สูง 48 เมตร กว้าง 24 เมตร ยาว 33 เมตร ภายในวิหารประดิษฐานรูปหล่อหลวงพ่อสด จันทสโร วัดปากน้ำภาษีเจริญ หล่อด้วยโลหะ ขนาดหน้าตักกว้าง 6 เมตร 9 นิ้ว สูง 9 เมตร 9 นิ้ว หน้าวิหารมีประติมากรรมปูนปั้นรูปช้างขนาดใหญ่ นอกจากนี้ยังมีโบสถ์ที่ประดิษฐานหลวงพ่อโยก เป็นพระพุทธรูปปูนปั้นศิลปะอยุธยา อายุกว่า 300 ปี ที่ชื่อว่าหลวงพ่อโยกเพราะ สามารถโยกไปมาได้ มีเรื่องเล่าว่าองค์หลวงพ่อโยกเป็นพระทองคำในช่วงอยุธยามีสงครามกับพม่า ชาวบ้านได้โบกปูนทับพรางสายตาฆ่าศึกแล้วอยู่มาได้จนถึงปัจจุบัน ยังมีองค์เจ้าแม่กวนอิม
# ชูชแทร์
ชูชแทร์  เป็นนครในอำเภอกลาง เทศมณฑลชูชแทร์ จังหวัดฆูเซสถาน ประเทศอิหร่าน ทำหน้าที่เป็นเมืองหลักของเทศมณฑลและอำเภอ
 
ชูชแทร์เป็นนครป้อมปราการโบราณที่อยู่ห่างจากแอฮ์วอซ เมืองหลักของจังหวัด ประมาณ  ผลผลิตทางการเกษตรในอดีตส่วนใหญ่มาจากระบบชลประทานที่มีจุดศูนย์กลางที่แบนเดไกแซร์ สะพานเขื่อนแห่งแรกในอิหร่าน ระบบชลประทานในชูชแทร์ทั้งหมด 13 แห่งมีชื่อว่าระบบชลศาสตร์เก่าแก่แห่งชูชแทร์ ซึ่งได้รับการบรรจุเป็นแหล่งมรดกโลกของยูเนสโก ถือเป็นแหล่งมรดกโลกที่ 10 ของประเทศอิหร่าน โดยบรรจุในหมายเลข 1315
 
ประชากร
ชาติพันธุ์
ในอดีต ย่าน Subbi Kush ของชูชแทร์เป็นที่อยู่ของชุมชนชาวมันดาอีเป็นเวลาหลายศตวรรษ แม้ว่าในคริสต์ศตวรรษที่ 21 ไม่มีชาวมันดาอีอาศัยอยู่อีกต่อไป เนื่องจากพวกเขาอพยพออกไปจนหมด หนึ่งในนักบวชมันดาอีที่เป็นที่รู้จักมากที่สุดในชูชแทร์คือ Ram Zihrun
 
ประชากร
จากสำมะโนแห่งชาติ ค.ศ. 2006 นครนี้มีประชากร 94,124 คนใน 21,511 ครัวเรือน จากนั้นในสำมะโน ค.ศ. 2011 นับได้ถึง 106,815 คนใน 26,639 ครัวเรือน และสำมะโนใน ค.ศ. 2016 นับได้เพียง 101,878 คนใน 28,373 ครัวเรือน
 
ภูมิอากาศ

 

 
 อ้างอิง 

 
 ข้อมูล 
 
 
 
 
 
 
 
 
 
 
 
 แหล่งข้อมูลอื่น 
 Visiting Shushtar Photo Essay
 Hamid-Reza Hosseini, Shush at the foot of Louvre (Shush dar dāman-e Louvre), in Persian, Jadid Online, 10 March 2009, شوش در دامن لوور.Audio slideshow: Untitled Document (6 min 31 sec).
 Pictures of Shushtar on Fotopedia.
 Picture of Shushtar Farsi 
 

 
Category:นครในจังหวัดฆูเซสถาน
Category:โบราณคดีในประเทศอิหร่าน
Category:สถานที่โรมันในทวีปเอเชีย
# วัดท้องคุ้ง (จังหวัดอ่างทอง)
วัดท้องคุ้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโพสะ อำเภอเมืองอ่างทอง จังหวัดอ่างทอง อยู่ริมแม่น้ำเจ้าพระยา มีที่ดินตั้งวัดเนื้อที่ 20 ไร่ 2 งาน 10 ตารางวา

วัดท้องคุ้งสร้างขึ้นตั้งแต่สมัยกรุงศรีอยุธยาราว พ.ศ. 2300 ได้รับพระราชทานวิสุงคามสีมาเมื่อวันที่ 12 มีนาคม พ.ศ. 2508 ได้บูรณปฏิสังขรณ์ เริ่มตั้งแต่ พ.ศ.2560 เป็นต้นมา

อาคารเสนาสนะประกอบด้วยอุโบสถ ศาลาการเปรียญ หอสวดมนต์ กุฏิสงฆ์จำนวน 7 หลัง เป็นอาคารไม้ วิหาร หอระฆัง 2 หลัง หอกลอง ปูชนียวัตถุมีพระประธานประจำอุโบสถ ปางสะดุ้งมาร สร้างเมื่อ พ.ศ. 2510 พระประธานประจำศาลาการเปรียญ ปางสะดุ้งมาร สร้างเมื่อ พ.ศ. 2515  และวัดนี้ได้รับชื่อในด้านวัตถุมงคล คือ แหวนพิรอด ในสมัยหลวงปู่สาย จนฺทรํสี (พระครูวิจิตรธุราทร)
# จังหวัดนครนายกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519
การเลือกตั้งสมาชิกสภาผู้แทนราษฎรจังหวัดนครนายก พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คนรายงานผลการเลือกตั้งสมาชิกสภาผู้แทนราษฎร ๔ เมษายน ๒๕๑๙ (วิจัย ๑). กรมการปกครอง กระทรวงมหาดไทย. 2519

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดนครนายกทั้งจังหวัด
# ฟุตบอลชิงถ้วย เอเอฟเอฟ–อีเอเอฟเอฟ
ฟุตบอลชิงถ้วย เอเอฟเอฟ–อีเอเอฟเอฟ เป็นรายการแข่งขันฟุตบอลที่วางแผนจะจัดขึ้นร่วมกันระหว่าง สหพันธ์ฟุตบอลอาเซียน (AFF) และสหพันธ์ฟุตบอลเอเชียตะวันออก (EAFF) โดยเป็นรายการที่จะจัดแข่งขึ้นระหว่างทีมที่เป็นแชมป์จากรายการฟุตบอลชิงแชมป์แห่งชาติอาเซียน และฟุตบอลชิงแชมป์เอเชียตะวันออก รายการนี้มีแผนจะจัดขึ้นในช่วงปฏิทินของฟีฟ่า

แม้รายการนี้จะมีดำริริเริ่มจัดขึ้นในปี 2019 แต่ก็ยังไม่เคยมีการจัดการแข่งขันขึ้นแต่ประการใด

 ประวัติ 
เดิมทีรายการฟุตบอลชิงถ้วย เอเอฟเอฟ–อีเอเอฟเอฟนัดแรก จะจัดขึ้นในวันที่ 26 มีนาคม 2019 โดยจะจัดเป็นการแข่งแบบนัดเดียว ณ สนามกีฬาแห่งชาติหมีดิ่ญ ในกรุงฮานอย ประเทศเวียดนาม โดยเป็นการแข่งขันระหว่างทีมชาติเวียดนาม แชมป์อาเซียนปี 2018 และทีมชาติเกาหลีใต้ แชมป์ E-1 ปี 2017 อย่างไรก็ตาม ในวันที่ 19 กุมภาพันธ์ 2019 มีการประกาศว่าการแข่งขันฟุตบอลชิงถ้วย เอเอฟเอฟ–อีเอเอฟเอฟ จะถูกเลื่อนออกไปในปี 2020 อย่างไม่มีกำหนด หลังจากที่ทั้งสองทีม ไม่สามารถจัดตารางในการแข่งขันภายในปี 2019 ได้

รายการชิงถ้วยนี้จะจัดขึ้นทุก ๆ สองปี เพื่อสอดคล้องกับการจัดการแข่งขันฟุตบอลชิงแชมป์แห่งชาติอาเซียน และฟุตบอลชิงแชมป์เอเชียตะวันออก โดยประเทศสมาชิกเอเอฟเอฟ และ อีเอเอฟเอฟ จะทำหน้าที่หมุนเวียนกันเป็นเจ้าภาพ โดยในครั้งแรกเวียดนามได้สิทธิ์ในการเป็นเจ้าภาพโดยอัตโนมัติในการจัดการแข่งขันชิงถ้วยครั้งแรกเมื่อวันที่ 15 ธันวาคม 2018 หลังจากเอาชนะมาเลเซียด้วยสกอร์รวม 3–2 ในรอบชิงชนะเลิศฟุตบอลชิงแชมป์แห่งชาติอาเซียน 2018 และได้จัดทำบันทึกความเข้าใจ (MoU) สำหรับการจัดการแข่งขันฟุตบอลชิงถ้วย เอเอฟเอฟ–อีเอเอฟเอฟ ขึ้นที่ฮานอย เวียดนาม ในวันที่ 15 ธันวาคม 2018 โดย เคียฟ ซาเมธ รองประธานเอเอฟเอฟ และชุง มง-กยู ประธานอีเอเอฟเอฟ 

 การแข่งขัน 
ปีชาติเจ้าภาพสนามผลการแข่งขันชนะประตู2020สนามกีฬาแห่งชาติหมีดิ่ญ, ฮานอยยกเลิกเนื่องจากการระบาดทั่วของโควิด-192022 (2024)กรีฑาสถานแห่งชาติญี่ปุ่น, โตเกียว5–02025สนามกีฬาแห่งชาติบูกิตจาลิล, กัวลาลัมเปอร์ VS แชมป์ฟุตบอลชิงแชมป์เอเชียตะวันออก 2025

 ทีมที่ได้รับสิทธิ์ในการเข้าร่วม 
ปีทีมที่ได้รับสิทธิ์เข้าร่วมแชมป์ฟุตบอลชิงแชมป์แห่งชาติอาเซียนแชมป์ฟุตบอลชิงแชมป์เอเชียตะวันออก 2019(2020) (2018) (2017)2022 (2022) (2022)2025 (2024)

 หมายเหตุ
# ซิลเวสเตอร์ จูเนียร์
ซิลเวสเตอร์ เจ. พุซซี่แคท จูเนียร์ หรือที่รู้จักกันในชื่อ ซิลเวสเตอร์ จูเนียร์ เป็นตัวละครการ์ตูนแอนิเมชันในซีรีส์ ลูนี่ตูนส์ และ Merrie Melodies ของค่าย วอร์เนอร์บราเธอส์ โดยตัวละครนี้ถูกสร้างขึ้นโดย โรเบิร์ต แมคคิมสัน

 การปรากฏตัว 
ซิลเวสเตอร์ จูเนียร์ ปรากฏตัวในแอนิเมชันขนาดสั้นดังต่อไปนี้:
 Pop 'im Pop! (1950)
 Who's Kitten Who? (1952)
 Cats a-Weigh (1953)
 Too Hop to Handle (1956)
 The Slap-Hoppy Mouse (1956)
 Mouse-Taken Identity (1957)
 Cat's Paw (1959) (ไม่มี ฮิปปี้ ฮอปเปอร์)
 Tweet Dreams (1959) (ไม่มี ฮิปปี้ ฮอปเปอร์) (หมายเหตุ: ปรากฏเป็นฉากย้อนความในการ์ตูนทวีตตี้และซิลเวสเตอร์)
 Goldimouse and the Three Cats (1960) (ไม่มี ฮิปปี้ ฮอปเปอร์) (หมายเหตุ: เป็นแอนิเมชันสั้นเรื่องเดียวที่กำกับโดย ฟริซ เฟรเลง ซึ่งมีซิลเวสเตอร์ จูเนียร์ ปรากฏตัวและเป็นการ์ตูนเรื่องเดียวที่แม่ของเขาปรากฏตัว)
 Birds of a Father (1961) (ไม่มี ฮิปปี้ ฮอปเปอร์)
 Fish and Slips (1962) (ไม่มี ฮิปปี้ ฮอปเปอร์)
 Claws in the Lease (1963) (ไม่มี ฮิปปี้ ฮอปเปอร์)
 Freudy Cat (1964)

 การปรากฏตัวในภายหลัง 
หลังจากการ์ตูนสั้นชุด ลูนี่ตูนส์ ดั้งเดิม ซิลเวสเตอร์ จูเนียร์ ก็ปรากฏตัวอย่างไม่สม่ำเสมอในช่วงปีต่อมา ในซีรีส์แอนิเมชัน The Sylvester & Tweety Mysteries ของทศวรรษ 1990 ซิลเวสเตอร์มีฉากย้อนความถึงวัยเด็กของเขาในตอน "A Mynah Problem"; ในฉากย้อนความนั้น ซิลเวสเตอร์วัยเด็กมีลักษณะเหมือนกับซิลเวสเตอร์ จูเนียร์ และพ่อของซิลเวสเตอร์มีลักษณะเหมือนกับซิลเวสเตอร์ในตอนโต

เขายังปรากฏตัวในหนึ่งในแอนิเมชันสั้นชุด "Mysterious Phenomenon of the Unexplained" ของ ดีวีดี รวม Stranger Than Fiction ของ ลูนี่ตูนส์ ขณะออกไปตั้งแคมป์กับพ่อของเขา ซึ่งถูกรบกวนโดย บิ๊กฟุต

เขายังปรากฏตัวเป็นบอสในโลกที่สามของวิดีโอเกม The Bugs Bunny Birthday Blowout โดยขี่สเก็ตบอร์ดของเขา
# กระเทียมโทน
กระเทียมโทน เป็นกระเทียมชนิดหนึ่งที่ไม่มีกลีบ มีเส้นผ่านศูนย์กลางประมาณ 25 ถึง 50 มม. มีรสชาติเหมือนกระเทียมแต่จะอ่อนกว่าและมีกลิ่นหอมเล็กน้อย ลักษณะภายนอกคล้ายหัวหอมดอง มีเปลือกสีขาว และมักมีลายสีม่วง เมื่อเทียบกับกระเทียมปกติ กระเทียมโทนมีข้อดีคือสามารถปอกเปลือกได้ง่ายและรวดเร็วกว่า

กระเทียมโทนมีต้นกำเนิดในมณฑลยูนนาน ซึ่งเป็นภูเขาทางตะวันตกเฉียงใต้ของจีน  กระเทียมโทนไม่ใช่สายพันธุ์ของกระเทียมแต่เป็นผลผลิตจากวิธีการปลูกแบบพิเศษ ดังนั้นจึงมีกระเทียมโทนสายพันธุ์อื่น ๆ เช่น Allium nigrum หรือ Allium ampeloprasum อยู่ด้วย
# ชั้นเรือ
right|thumb|220x220px|เรือคอนเทนเนอร์ชั้นทริเปิลอี 
ชั้นเรือ  คือกลุ่มของเรือที่มีการออกแบบคล้ายคลึงกัน ซึ่งแตกต่างจากประเภทของเรือ ที่อาจสะท้อนถึงความคล้ายคลึงกันในเรื่องของขนาดหรือวัตถุประสงค์ในการใช้งาน ตัวอย่างเช่น ยูเอสเอส คาร์ล วินสัน (USS Carl Vinson) เป็นเรือบรรทุกอากาศยานพลังงานนิวเคลียร์ (ประเภทเรือ) ในชั้นนิมิตซ์ (ชั้นเรือ)

ในระหว่างกระบวนการสร้างเรือในชั้นเดียวกัน อาจมีการปรับเปลี่ยนการออกแบบเรือเกิดขึ้น ในกรณีเช่นนี้ เรือที่มีการออกแบบแตกต่างกันอาจไม่ได้ถูกจัดอยู่ในชั้นเรือเดียวกัน แต่อาจถูกจัดเป็นชั้นเรือใหม่หรือเป็นชั้นย่อยของชั้นเรือเดิม (ตัวอย่างเช่น เรือลาดตระเวนชั้นเคาน์ตี) หากเรือที่สร้างขึ้นนั้นเป็นส่วนหนึ่งของชั้นเรือที่การผลิตได้ยุติลงแล้ว การจำแนกประเภทที่คล้ายคลึงกันก็อาจถูกนำมาใช้ได้

เรือในชั้นเดียวกันมักมีชื่อที่เชื่อมโยงกันด้วยปัจจัยร่วม เช่น เรือดำน้ำชั้นทราฟัลการ์ มีชื่อเริ่มต้นด้วยอักษร T ทั้งหมด (เทอร์บิวเลนต์, ไทร์เลส, ทอร์เบย์) และเรือลาดตระเวนชั้นติคอนเดอโรกา ตั้งชื่อตามสมรภูมิสำคัญของสหรัฐอเมริกา (ยอร์กทาวน์, บังเกอร์ฮิลล์, เกตตีสเบิร์ก, แอนซิโอ) เรือในชั้นเดียวกันอาจเรียกว่า "เรือพี่น้อง" หรือ "เรือแฝด" ก็ได้

 รูปภาพชั้นเรือรบ
# ชิบูกาวะ
ชิบูคาวะ  เป็นนครในจังหวัดกุมมะ ประเทศญี่ปุ่น ณ วันที่ 31 สิงหาคม 2020 เมืองนี้มีประชากรประมาณ 76,098 คน ใน 32,439 ครัวเรือน โดยมีความหนาแน่นของประชากรอยู่ที่ 320 คนต่อตารางกิโลเมตร (830 คนต่อตารางไมล์) พื้นที่ทั้งหมดของเมืองคือ 240.27 ตารางกิโลเมตร (92.77 ตารางไมล์) ชิบูคาวะเป็นที่ตั้งของอิคาโฮะ ออนเซ็น ซึ่งเป็นรีสอร์ตน้ำพุร้อนที่ได้รับความนิยม

 ภูมิศาสตร์ 
ชิบุคาวะตั้งอยู่ทางตอนเหนือสุดของที่ราบคันโตตอนกลางของจังหวัดกุมมะ โดยครอบคลุมบริเวณที่แม่น้ำโทเนะและแม่น้ำอากาสึมะมาบรรจบกัน อยู่ห่างจากโตเกียวประมาณ 120 กิโลเมตร (75 ไมล์) ทางทิศตะวันตกมีภูเขาฮารุนะ ทางทิศตะวันออกมีภูเขาอาคากิ ส่วนทางทิศเหนือมีภูเขาโอโนโกะและภูเขาโคโมจิ แม่น้ำโทเนะไหลมาจากทางทิศเหนือ (ระหว่างภูเขาอาคากิและภูเขาโคโมจิ) ลงสู่ทิศใต้ผ่านตัวเมือง ในขณะที่แม่น้ำอากัตสึมาไหลมาจากทางทิศตะวันตก (ระหว่างภูเขาโอโนโกะและภูเขาฮารุนะ) และไหลมาบรรจบกับแม่น้ำโทเนะใกล้กับใจกลางเมือง

 ชุมชนใกล้เคียง 

 ทิศเหนือ: นูมาตะ, โชวะ, ทาคายามะ
 ทิศตะวันออก: มาเอบาชิ
 ทิศใต้: มาเอบาชิ, ชินโต, โยชิโอกะ
 ทิศตะวันตก: ทาคาซากิ, ฮิกาชิอากาสึมา, นากาโนะโจ
# ป๊อป อิม ป๊อป!
ป๊อป อิม ป๊อป! เป็นการ์ตูนสั้น ลูนีย์ตูนส์ ของ วอร์เนอร์บราเธอส์ ปี ค.ศ. 1950 กำกับโดย โรเบิร์ต แม็กคิมสัน และเขียนบทโดย วาร์เรน ฟอสเตอร์ การ์ตูนเรื่องนี้ฉายในวันที่ 28 ตุลาคม ค.ศ. 1950 โดยมีตัวละคร ซิลเวสเตอร์, ฮิปเปตี้ ฮอปเปอร์ และ ซิลเวสเตอร์ จูเนียร์ เป็นตัวเอก ซึ่งเป็นการปรากฏตัวครั้งแรกในเรื่องนี้

 เนื้อเรื่อง   
ในงานละครสัตว์แห่งหนึ่งมีการแสดงชื่อว่า "เกรซี่ จิงโจ้ขี้สู้!" เมื่อเกรซี่ออกไปแสดง เธอปล่อยให้ลูกชายตัวน้อย ฮิปเปตี้ ฮอปเปอร์ อยู่คนเดียวในห้องแต่งตัว ฮิปเปตี้สวมนวมมวยของแม่ และเดินจากไป (ระหว่างทาง เหยียบปูนเปียก ทำให้คนงานที่กำลังปูทางเท้าใหม่โกรธมาก ล้มลงใส่ชุดสีชมพู และทำให้รถหลายคันชนกัน)
ในขณะเดียวกัน ซิลเวสเตอร์กำลังคุยโวกับลูกชายว่าเขาสู้กับหนูตัวเล็กๆ ได้อย่างไร ฮิปเปตี้โผล่มาข้างหลังเขา ทำให้ซิลเวสเตอร์ตกใจ จูเนียร์เร่งเร้าให้ซิลเวสเตอร์สู้กับฮิปเปตี้ เพราะทั้งคู่คิดว่าเขาเป็นหนูยักษ์ และบอกว่าถ้าไม่สู้ เขาจะ "ทำให้เด็กผิดหวังในศรัทธาที่พ่อมีต่อพ่อ" ผลลัพธ์คือการต่อสู้ระหว่างฮิปเปตี้และซิลเวสเตอร์ ในตอนแรก ฮิปเปตี้ชนะ แต่แล้วซิลเวสเตอร์ก็ไล่เขาออกไปด้วยขวาน ระหว่างทาง พวกเขาเดินผ่านคนงานที่เหยียบปูนของตัวเองราวกับท้าให้ผู้เข้าร่วมการไล่ตามทำเช่นเดียวกัน แต่เมื่อไม่ทำตาม เขาก็ยืนอยู่กลางทางเท้าและเป่าแตรเพลง "แท็ปส์" ขณะที่เขาจมน้ำ
ซิลเวสเตอร์ถูกนำตัวไปที่คณะละครสัตว์ และทันทีที่จูเนียร์เข้ามาในสายตาของเขา เขาก็เริ่มเยาะเย้ยอีกครั้ง ซิลเวสเตอร์บอกว่าเขาอยากให้ฮิปเปตี้ตัวใหญ่กว่านี้สองเท่า มีแขน 4 ข้างและหัว 2 หัว ที่น่าขันคือ เกรซีออกมาพร้อมกับฮิปเปตี้ในกระเป๋าของเธอ ทำให้แมวทั้งสองตัววิ่งหนีไป ฮิปเปตี้โบกมืออำลาพวกมันอย่างเป็นมิตร

 นักแสดง   
 เมล บลานซ์ ให้เสียงเป็น ซิลเวสเตอร์, ซิลเวสเตอร์ จูเนียร์, คาร์นี่ และผู้จัดการเวที

 มรดก   
เกรซี่ปรากฏตัวสั้นๆ ในฉากสุดท้ายของ โรเจอร์ แรบบิท ตูนพิลึกโลก พร้อมตัวละครอื่น ๆ จาก ลูนีย์ตูนส์ โดยในภาพยนตร์เรื่องนี้เกรซีมีผิวสีน้ำตาลอ่อนในภาพยนตร์เรื่องนี้